Buy Royal Blue Pearl Danglers - Online Shopping For Earrings By Runjhun Designer Jewellery Online | Craftsvilla
SKU - MRUNJ59447755410 | Hover to zoom
SKU - MRUNJ59447755410 Voortydige toets kan man se lewe red | News24
Voortydige toets kan man se lewe red
Dr. Clive Holroyd, algemene praktisyn, lewer ’n toespraak oor testikulêre kanker.
As testikulêre en prostaatkanker vroeg opgespoor word, kan dit maklik behandel word. Hoe langer dit neem om opgespoor te word, hoe gevaarliker is dit vir mans.
Dit was Vrydag (09/06) die duidelike boodskap op KANSA se ontbyt ter bewusmaking van testikulêre en prostaatkanker wat in samewerking met Sanlam, Pathcare en die Suid-Afrikaanse Nasionale Bloeddiens (SANBD) by die Protea Hotel by Marriot in Kimberley aangebied is.
Volgens Andries van der Merwe, KANSA se gemeenskapmobiliseerder en organiseerder van die geleentheid, is een van die kwelpunte dat mans nie so openlik soos vroue oor dié soort kwessies praat nie.
“Dit is kommerwekkend om te sien dat mans nie so gereeld toetsing as vroue ondergaan nie. In 2015 tot 2016 het slegs 262 mans hulself vir prostaatkanker by KANSA laat toets. In dieselfde tydperk het 2 066 vroue hulself vir borskanker laat toets,” sê Van der Merwe.
Volgens dr. Clive Holroyd, ’n algemene praktisyn van Kimberley, is testikulêre kanker die mees algemene vorm van kanker onder mans van 15 tot 35 jaar. Dit is egter een van die mees behandelbare vorme van kanker, mits dit vroeg ontdek word.
Holroyd sê testikulêre kanker het ’n genesingsyfer van bykans 90% indien dit vroegtydig opgespoor word. Hoe langer gewag word, hoe laer daal die genesingsyfer en hoe minder is die geaffekteerde persoon se kanse op oorlewing.
Volgens hom raak prostaatkanker ongeveer een uit ses mans.
“As jy ’n familielid het wat prostaatkanker gehad het, is jou kans een uit drie om dit ook te ontwikkel. As jy meer as een familielid het wat pro­staatkanker gehad het, is jou kans 83% om dit te ontwikkel,” sê Holroyd.
Volgens hom is dit belangrik om vir gereelde ondersoeke te gaan.
Hy meen dat mans ouer as 40 vir gereelde prostaatspesifieke antigeentoetse (’n PSA-toets) en mans ouer as 45 vir fisieke toetse en bloedtoetse moet gaan wat gesamentlik kan help om prostaatkanker op te spoor.
Verskeie kankeroorwinnaars het op die geleentheid getuig oor die belangrikheid van vroeë opsporing.
Adriaan de Klerk, eienaar van West End Vleismark, het op die geleentheid R3 800 aan KANSA geskenk en ander ondernemings uitgedaag om ook betrokke te raak.
KANSA is grootliks van ­korporatiewe skenkers, skenkings en vrywilligers afhanklik om sy ge­sondheid- en ondersteuningsprogramme, asook sy navorsingprojekte, te dryf. KANSA is ’n nie-winsgewende organisasie wat ’n leidende rol in kankernavorsing speel en ondersteuning en sorg bied aan mense wat kanker het.
KANSA is ook by bewusmaking oor die siekte betrokke.
Besoek die vereniging se webwerf by www.cansa.org.za of die Facebook-blad “CANSA Kimberley” of skakel 053-831-2968.
KANSA se kantoor in Kimberley is te Chapelstraat 11 en besigheidsure is van 08:00 tot 16:30.